A4-0189/98

Ψήφισμα σχετικά με την Ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή Περιφερειών: «Κατοχύρωση ασφάλειας και εμπιστοσύνης στις ηλεκτρονικές επικοινωνίες προς ένα ευρωπαϊκό πλαίσιο για ψηφιακές υπογραφές και κρυπτοθέτηση» (COM(97) 0503 - C4-0648/97)

Το Ευρωπαϊκό Κοινοβούλιο,

- έχοντας υπόψη την Ανακοίνωση της Επιτροπής στο Συμβούλιο (COM(97) 0503 - C4-0648/97),

- έχοντας υπόψη το ψήφισμά του της 19ης Σεπτεμβρίου 1996 σχετικά με την Ευρώπη και την παγκόσμια κοινωνία της πληροφορίας» και με την ανακοίνωση της Επιτροπής «Ο ευρωπαϊκός δρόμος προς την κοινωνία της πληροφορίας: ένα σχέδιο δράσης» ((ΕΕ C320 της 28.10.1996, σελ. 164)) και ειδικότερα την παρ. 106,

- έχοντας υπόψη τα αποτελέσματα της Ευρωπαϊκής Υπουργικής Διάσκεψης «Global Information Networks: Realising the Potential», που πραγματοποιήθηκε στη Βόννη στις 6-8 Ιουλίου 1997,

- έχοντας υπόψη την ενδιάμεση μελέτη του STOA: «Μια εκτίμηση των τεχνολογιών πολιτικού ελέγχου», κυρίως δε τα ανησυχητικά στοιχεία για την εξέλιξη των τεχνολογιών επιτήρησης, σε συνδυασμό με τα δίκτυα επικοινωνίας,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0189/98)[semigr ]

Α. λαμβάνοντας υπόψη ότι η ηλεκτρονική επικοινωνία συνεπάγεται τρία βασικά προβλήματα: την αυθεντικότητα, την ακεραιότητα, και την εμπιστευτικότητα των μεταδιδόμενων μηνυμάτων,

Β. λαμβάνοντας υπόψη ότι η ανάγκη για νομική ρύθμιση στο θέμα της αυθεντικότητας των μηνυμάτων έχει αναγνωριστεί σε όλα τα κράτη μέλη της Ευρωπαϊκής Ένωσης, και ότι σε οκτώ κράτη μέλη έχουν ήδη θεσπιστεί ή βρίσκονται στο στάδιο της προετοιμασίας σχετικές νομοθετικές διατάξεις,

Γ. λαμβάνοντας υπόψη ότι το ηλεκτρονικό εμπόριο και πολλές άλλες εφαρμογές της κοινωνίας της πληροφορίας θα αναπτυχθούν μόνο εφόσον μπορέσει να διασφαλιστεί με εύχρηστο και οικονομικό τρόπο η εμπιστευτικότητα των δεδομένων, αλλά και ότι από την άλλη πλευρά οι αστυνομικές αρχές και οι αρχές ασφαλείας φοβούνται ότι η εκτεταμένη χρησιμοποίηση κρυπτογραφημένων πληροφοριών θα μπορούσε να παρεμποδίσει την καταπολέμηση του εγκλήματος,

1. συμμερίζεται την άποψη της Επιτροπής, ότι το ηλεκτρονικό εμπόριο πρόκειται να καταστεί κινητήρια δύναμη για την ανάπτυξη της παγκόσμιας κοινωνίας της πληροφορίας, επισημαίνει, ωστόσο, παράλληλα, ότι οι τεχνικές τις οποίες πραγματεύεται η ανακοίνωση της Επιτροπής, πέρα από τη σημασία που έχουν για το εμπόριο θα επηρεάσουν και την καθημερινή ζωή των πολιτών[semigr ]

2. φρονεί ότι για το πρόβλημα της αυθεντικότητας και της ακεραιότητας των πληροφοριών, μια λύση στο οποίο θα μπορούσαν να προσφέρουν οι ψηφιακές υπογραφές, πρέπει να θεσπιστεί ένα νομικό πλαίσιο σε ευρωπαϊκό επίπεδο, το οποίο να διασφαλίζει αμοιβαία συμβατότητα και εμπιστοσύνη όσον αφορά τις ψηφιακές υπογραφές και να προωθεί την ανάπτυξη διαφοροποιημένης προσφοράς πιστοποιητικών, έτσι ώστε να ανταποκρίνεται στις διάφορες εφαρμογές, ιδιαίτερα στο ηλεκτρονικό εμπόριο και στην ηλεκτρονική επικοινωνία μεταξύ των κρατικών υπηρεσιών και των πολιτών[semigr ] το εν λόγω νομικό πλαίσιο πρέπει να στοχεύει κυρίως στην εξάλειψη των εμποδίων που συναντώνται στο εθνικό επίπεδο όσον αφορά την πιστοποίηση[semigr ]

3. θεωρεί αναγκαίο να ληφθούν τα απαιτούμενα μέτρα για την εξάλειψη των εμποδίων στη χρησιμοποίηση ψηφιακών υπογραφών στους τομείς του δικαίου, της οικονομίας και της δημόσιας διοίκησης[semigr ] στο πλαίσιο αυτό ζητεί ιδιαίτερα τη νομική εξίσωση των ψηφιακών και των συμβατικών υπογραφών[semigr ]

4. καλεί τα θεσμικά όργανα της Ευρωπαϊκής Ένωσης να αναλάβουν ρόλο πρωτοπόρου στη χρησιμοποίηση ψηφιακών υπογραφών στις συναλλαγές μεταξύ τους και με τρίτους, προκειμένου να ενισχυθεί με τον τρόπο αυτό η αποδοχή και η εμπιστοσύνη εκ μέρους των πολιτών για τις ηλεκτρονικές επικοινωνίες και τις ψηφιακές υπογραφές[semigr ]

5. θεωρεί ότι το πρόβλημα της διασφάλισης της ακεραιότητας των μηνυμάτων πρέπει να επιλυθεί τεχνικώς σε συνάρτηση με εκείνο της αυθεντικότητας, έτσι ώστε τουλάχιστον στο θέμα αυτό να μην απαιτούνται ιδιαίτεροι χειρισμοί σε κοινοτικό επίπεδο[semigr ]

6. θεωρεί ότι, όσον αφορά το πρόβλημα της διασφάλισης της εμπιστευτικότητας των δεδομένων, η λύση πρέπει να βασίζεται κυρίως στην ευρεία διαθεσιμότητα τεχνικών κρυπτογράφησης για όλους τους χρήστες ηλεκτρονικών επικοινωνιών, χωρίς παράλληλα να παραγνωρίζεται η πτυχή της νομικής δίωξης.

7. υπογραμμίζει, ωστόσο, τα οφέλη που μπορούν να προκύψουν από τις νέες τεχνολογίες των επικοινωνιών για την εδραίωση της ευρωπαϊκής κοινωνίας των πολιτών, με την ανάπτυξη ενός ευρωπαϊκού και παγκόσμιου επικοινωνιακού χώρου στον οποίο θα έχει πρόσβαση το κοινό, και συνεπώς ζητεί από την Επιτροπή να το τηρεί ενήμερο για τις τυχόν παρατηρούμενες καταχρηστικές πρακτικές στα συστήματα επικοινωνιών, ιδίως μέσω ηλεκτρονικών παρεμβολών για την παράνομη παρακολούθηση των πολιτών ή/και ατόμων στην Ένωση[semigr ]

8. ζητεί από την Επιτροπή και τα κράτη μέλη να προωθήσουν το διάλογο και τη συναίνεση σε διεθνές επίπεδο, προκειμένου, με την ανάπτυξη κοινών τεχνικών προτύπων και αμοιβαίας αναγνώρισης, να καταστεί δυνατή η ανάπτυξη ενός παγκόσμιου εικονικού οικονομικού χώρου[semigr ]

9. θεωρεί ότι στο πλαίσιο της εσωτερικής αγοράς η ρύθμιση σχετικά με τα αγαθά διπλής χρήσης πρέπει να τροποποιηθεί κατά τρόπο ώστε να καταργηθούν οι ενδοκοινοτικοί έλεγχοι των προϊόντων κρυπτογραφίας, προκειμένου να υπάρχει ελευθερία στην κυκλοφορία εμπορικών προϊόντων κρυπτογραφίας[semigr ]

10. ζητεί από τα κράτη μέλη, κατά τις συζητήσεις σχετικά με τη συμφωνία του Βάσεναρ και την επικείμενη πρόταση για την τροποποίηση του κανονισμού σχετικά με αγαθά διπλής χρήσης, να υποστηρίξουν τη μείωση στο ελάχιστο δυνατόν των προϊόντων κρυπτογραφίας που υπόκεινται σε περιορισμούς εξαγωγής και τη μη θέσπιση νέων περιορισμών[semigr ]

11. υπογραμμίζει τη σημασία του διεθνούς διαλόγου μεταξύ της Ευρωπαϊκής Ένωσης και διαφόρων διεθνών οργανισμών όπως ο Οργανισμός Οικονομικής Συνεργασίας και Ανάπτυξης (ΟΟΣΑ), ο ΟΗΕ, η Διεθνής Ένωση Τηλεπικοινωνιών (ITU), το Διεθνές Εμπορικό Επιμελητήριο (ICC) και ο Παγκόσμιος Οργανισμός Εμπορίου (ΠΟΕ) προκειμένου να αποφευχθεί μία κατάσταση στην οποία οι ρυθμίσεις θα έθεταν εμπόδια στο εμπόριο με τους κυριότερους εμπορικούς εταίρους, και υπογραμμίζει την ανάγκη αμοιβαιότητας στην αντιμετώπιση της Ευρωπαϊκής Ένωσης εκ μέρους των λοιπών εμπορικών εταίρων[semigr ]

12. φρονεί ότι για την περαιτέρω ανάπτυξη του ηλεκτρονικού εμπορίου θα πρέπει να ενισχυθεί η εμπιστοσύνη των χρηστών και να διατυπωθούν νομοθετικοί κανόνες όσον αφορά τη νομική αξιοπιστία, μεταξύ άλλων, της εξακρίβωσης στοιχείων, της νομικής ισχύος συμβάσεων, της ακεραιότητας και της επικοινωνίας[semigr ]

13. υπογραμμίζει ότι θα πρέπει να διατυπωθούν γενικοί νομοθετικοί κανόνες οι οποίοι αφενός θα δημιουργήσουν μεγαλύτερη εμπιστοσύνη στο ηλεκτρονικό εμπόριο αλλά, αφετέρου, θα πρέπει να είναι επαρκώς ελαστικοί ώστε να καθιστούν δυνατές νέες τεχνολογικές εξελίξεις, όπως π.χ. στον τομέα της βιομετρίας, ένα κίνητρο για την ανάπτυξη του ηλεκτρονικού εμπορίου, καθιστώντας δυνατή την καθιέρωση τεχνικών λεπτομερειών για τη βιομηχανία υπό τη μορφή σταθεροτύπων[semigr ]

14. θεωρεί ότι θα πρέπει να επιδιωχθεί η νομική αναγνώριση των ψηφιακών υπογραφών, οι οποίες θα πρέπει να αναγνωρίζονται αφενός ως αποδεικτικά στοιχεία σε δικαστικές υποθέσεις και, αφετέρου, ως ισοδύναμοι αντικαταστάτες γραπτών διατυπώσεων[semigr ]

15. υπογραμμίζει τη σημασία της αμοιβαίας αναγνώρισης των ψηφιακών υπογραφών από τα κράτη μέλη και τονίζει, επομένως, τη σημασία της θέσπισης βασικών απαιτήσεων σε ευρωπαϊκό επίπεδο για ψηφιακές υπογραφές, όπου τα κράτη μέλη θα είναι ελεύθερα να θέτουν υψηλότερες απαιτήσεις, εφόσον οι συμπληρωματικές αυτές απαιτήσεις είναι αναλογικές και δεν παρεμποδίζουν την εισαγωγή αγαθών και υπηρεσιών από άλλα κράτη μέλη[semigr ]

16. φρονεί ότι το σύστημα των «βασικών απαιτήσεων» θα δώσει τη δυνατότητα στα κράτη μέλη αφενός να δημιουργήσουν εμπιστοσύνη και αξιοπιστία όσον αφορά τους νομοθετικούς κανόνες πιστοποίησης στα κράτη μέλη και, αφετέρου, θα επιτρέψουν στα κράτη μέλη να αποφασίσουν για την καθιέρωση ή μη ενός συστήματος χορήγησης αδειών στον τομέα αυτό[semigr ]

17. εκφράζει την επιθυμία, σε κάθε περίπτωση, η οδηγία για τις ψηφιακές υπογραφές να εξασφαλίσει τη λεγόμενη διασυνοριακή πιστοποίηση μέσω μιας αρχής η οποία, κατόπιν αιτήματος τρίτων από ένα άλλο κράτος μέλος, διασφαλίζει ότι η πιστοποίηση έχει πραγματοποιηθεί στη χώρα αυτή[semigr ]

18. φρονεί ότι θα πρέπει να καθορισθούν κοινοτικές προϋποθέσεις για τη σύσταση και τη λειτουργία φορέων πιστοποίησης, με υποχρέωση καταγραφής και την απαίτηση ανεξαρτησίας έναντι εκείνων προς τους οποίους χορηγείται το πιστοποιητικό[semigr ] κάθε κράτος μέλος θα πρέπει να έχει τουλάχιστον έναν εντεταλμένο φορέα να εποπτεύει με αντικειμενικό και διαφανή τρόπο, χωρίς να προκαλεί διακρίσεις, για την τήρηση αυτών των προϋποθέσεων, εφόσον αυτό θα αυξήσει την εμπιστοσύνη στην αγορά και θα ωφελήσει το διεθνές επενδυτικό κλίμα[semigr ]

19. σημειώνει ότι η ταχεία τεχνολογική εξέλιξη του ηλεκτρονικού εμπορίου και, σε συνδυασμό με αυτό, η ταχεία διάδοση νέων υπηρεσιών έχουν ως αποτέλεσμα ότι δεν υπάρχουν ενιαία μοντέλα για τις λειτουργίες της πιστοποίησης σε έναν ή διαφορετικούς οργανισμούς - όπως η επαλήθευση της εξακρίβωσης στοιχείων, η χορήγηση πιστοποιητικών, η ακύρωση πιστοποιητικών και η καταγραφή του χρονικού σημείου στο οποίο έχουν συναφθεί ηλεκτρονικές συμβάσεις[semigr ] έτσι, προς το παρόν είναι επιθυμητό να αποκρυσταλωθεί η διαδικασία αυτή[semigr ]

20. υπογραμμίζει ότι οι νομοθετικές ρυθμίσεις σχετικά με την πρόσβαση στα κλειδιά δεν πρέπει να θεσπιστούν, δεδομένου ότι το μέτρο αυτό δεν ανταποκρίνεται στο αναμενόμενο αποτέλεσμα, έχοντας κυρίως υπόψη ότι αυξάνονται έτσι οι δυνατότητες για την κλοπή των κλειδιών, την παραβίαση του ιδιωτικού χώρου, την αύξηση του κόστους και την έλλειψη αποτελεσματικότητας[semigr ]

21. θεωρεί ότι το ερευνητικό πρόγραμμα-πλαίσιο της ΕΕ θα πρέπει να προβλέπει απαραίτητες πιστώσεις ώστε να παρακινήσει τις ευρωπαϊκές επιχειρήσεις να ενισχύσουν τις προσπάθειες τους στους τομείς της απαρίθμησης, της τυποποίησης και των προϊόντων που καλύπτονται και από τις αμερικανικές προδιαγραφές ή παρουσιάζουν κοινά στοιχεία με αυτές[semigr ]

22. καλεί όλους τους τομείς της κοινωνίας, κυρίως δε τις ευρωπαϊκές επιχειρήσεις να αναπτύξουν κοινά πρότυπα στον τομέα αυτό, όχι μόνο σε εθνικό αλλά και διεθνές επίπεδο μεριμνώντας ώστε τα πρότυπα αυτά να είναι συμβατά με τις καλύτερες πρακτικές και την ισχύουσα κατάσταση της τεχνικής[semigr ]

23. θεωρεί ότι το ηλεκτρονικό εμπόριο μπορεί να γίνει ένας από τους κινητήριους μοχλούς της ανάπτυξης της κοινωνίας της παγκόσμιας πληροφόρησης, και ότι ο νέος αυτός «δυνάμει» οικονομικός χώρος που παρουσιάζει ένα μεγάλο δυναμικό δημιουργίας θέσεων απασχόλησης, βρίσκεται ωστόσο σε κίνδυνο από τη έλλειψη ασφάλειας και εμπιστοσύνης στα ανοικτά δίκτυα[semigr ]

24. υπογραμμίζει ότι η δράση της Ευρωπαϊκής Ένωσης είναι σημαντική για τη θέσπιση κοινής ρύθμισης που θα διευκολύνει την ελεύθερη κυκλοφορία αγαθών και υπηρεσιών και το ηλεκτρονικό εμπόριο μέσω του Διαδικτύου, προωθώντας την ασφάλεια των κρυπτογραφικων τεχνολογιών και την αναγνώριση της ψηφιακής υπογραφής και της κρυπτοθέτησης μεταξύ των κρατών μελών[semigr ] η αναγνώριση αυτή θα εξυπηρετεί την ανάπτυξη της κοινοτικής προσφοράς υπηρεσιών και τη νομική ρύθμιση στην Ευρωπαϊκή Ένωση για τις ονομαζόμενες Αρχές Πιστοποίησης, οι οποίες με τον έλεγχο που θα διεξάγουν, θα συμβάλουν, μεταξύ άλλων, στην τήρηση των δικαιωμάτων πνευματικής ιδιοκτησίας, στην προστασία της ιδιωτικής ζωής και στη δημιουργία πλαισίου εμπιστοσύνης[semigr ]

25. συμμερίζεται το συμφέρον δημιουργίας ευρωπαϊκού πλαισίου για την κρυπτοθέτηση που μπορεί, παρά τις αμφισβητούμενες παράνομες χρήσεις, να έχει ιδιαίτερη σημασία για την ανάπτυξη του ηλεκτρονικού εμπορίου και για την εγγύηση του θεμελιώδους δικαιώματος στην ιδιωτική ζωή και του απόρρητου χαρακτήρα των επικοινωνιών που κατοχυρώνεται στα συντάγματα των κρατών μελών, στο άρθρο 12 της Παγκόσμιας Διακήρυξης των Ανθρωπίνων Δικαιωμάτων και στο άρθρο 8 της Ευρωπαϊκής Σύμβασης για τα Ανθρώπινα Δικαιώματα[semigr ]

26. υπενθυμίζει ότι η ηλεκτρονική επικοινωνία δεν περιορίζεται στην επικράτεια της Ευρωπαϊκής Ένωσης και για το λόγο αυτό η έγκριση εναρμονισμένου κοινοτικού συστήματος για την ψηφιακή υπογραφή και την κρυπτοθέτηση πρέπει να οδηγήσει επίσης την Κοινότητα να λάβει την πρωτοβουλία της έναρξης διαπραγματεύσεων και διαλόγου με άλλους διεθνείς φορείς, όπως ο ΟΟΣΑ (Οργανισμός για την Οικονομική Συνεργασία και Ανάπτυξη) και ο ΠΟΕ (Παγκόσμιος Οργανισμός Εμπορίου)[semigr ]

27. υποστηρίζει τα προγράμματα που προβλέπονται από την Επιτροπή, ιδιαίτερα το INFOSEC II και τα σχέδια έρευνας του πέμπτου προγράμματος - πλαισίου (1998-2002) σχετικά με το ηλεκτρονικό εμπόριο και συγκεκριμένα σχετικά με τις τεχνικές για τη βελτίωση της προστασίας της ιδιωτικής ζωής και των προσωπικών στοιχείων.

28. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.